Maimane kondig reusebetoging teen brandstofprysverhogings aan | Maroela Media
Mmusi Maimane, leier van die DA, het Dinsdag gesê 'n gesamentlike massa-optog teen brandstofprysverhogings in Suid-Afrika sal volgende week in Pretoria gehou word.
Hy het 'n beroep gedoen op Suid-Afrikaners om hulle Dinsdag 31 Julie om 10:00 buite die Nasionale Tesourie se kantoor in Tshwane by hom aan te sluit.
"As genoeg mense hul stemme saamvoeg, kan hulle ons nie ignoreer nie."
Volgens voorspellings sal die brandstofprys Woensdag 1 Augustus weer styg. Maimane het benadruk dat dit nie 'n party se geveg is nie, maar 'n geveg vir die hele samelewing.
Volgens hom het pres. Cyril Ramaphosa se regering nou die geleentheid om te wys hulle staan aan die gewone Suid-Afrikaner se kant deur die brandstofheffings en -prys te verminder.
Brandstofpryse het vroeër vandeesjaar 'n rekordhoogte van oor R16 per liter ingeskiet.
"Toe Ramaphosa as president verkies is, was die petrolprys R14,12 per liter en dit kos nou al R16 per liter petrol in Gauteng. Dit beloop amper R100 meer elke keer as jy jou tenk volmaak."
Maimane meen dis die armstes van die armes wat die ergste daarvan afkom, aangesien hulle 'n disproporsionele hoeveelheid van hul inkomste aan kos en vervoer bestee.
Hy het voorts gesê dat die DA en ander burgerorganisasies die regering maan om die heffing vir die Padongelukkefonds (POF) te verminder.
Hy eis dat daar 'n dringende debat in die parlement ter tafel gelê moet word om die huidige struktuur van die POF- en ander heffings te oorweeg en dat daar gekyk kan word hoe dit aangepas kan word.
Hy het ook voorgestel dat die POF onder onafhanklike, eksterne administrasie geplaas word om sodoende korrupsie uit te roei, bekwame leierskap in plek te stel en die proses te begin om hul R160 miljard agterstand te betaal.
AMEN!!!!!!!! Dit is tyd dat Ons Suid Afrikaners soos 1 saam staan. Ons moet ALMAL net vir 1 uur Dood stil staan/parkeer. ALMAL !!!!!!
Die regering maak ook tonne geld met Sasol wat petrol hier in SA petrol vir baie goedkoper vervaardig vanaf steenkool. Die Sasol prys word kunsmatig gekoppel aan die internasionale olieprys nie. Die vorige regering het Sasol gebruik om die burgers van SA goedkoper brandstof te gee, dié regering doen die teenoorgestelde.
Simpel goed soos 'n verlaging vd maks. spoed na 100km/h (dit sal ook die dood op die pad verminder) en om alle linksdraai bane te verander na toegeetekens (hetsy robots of stoptekens) gaan reeds 'n enorme verskil maak.
Intussen moet ons maar saamstapklubs stig omdat dit té gevaarlik is in Rama-land om alleen te loop.
maar elke jaar wanneer parlementslede vet salarisverhoging kry, dan bly die DA en ALLE ander politieke party stil en is hulle tog te bly dat hulle NOG MEER kry. Elke parlementslid kry R1.3 miljoen per jaar, plus lekker behuisingstoelaag plus verniet vlieg plus n luukse motor plus n vet petroltoelaag (weet nie waarom hulle dan oor die hoë petrolprys kla nie). Al hierdie geld en byvoordele maak hulle lewens baie gemaklik. Baie kan ook gespaar word. ELKEEN van hulle (ANC, DA, EFF, IVP, VF-Plus en ook die "wedergebore Christene" in die ACDP), word lekker ryk en bou elkeen lekker aan… Lees meer »
Ou Moesnie soek maar net aandag en hy't die gaping gesien. Probeer seker ook die publiek se oog aflei van sy party se hoenderkopbeleid. Ironies dat hy binne paar jaar alles afbreek wat ander oor dekades opgebou het.